OpenLLM-France/wikimedia huggingface dataset:
# Beñat Sarasola (kantaria)

    Artikulu hau abeslariari buruzkoa da; olerkaria gaitzat duena beste hau da: «Beñat Sarasola»
Beñat Sarasola (Urruña, Lapurdi, 1942) abeslari lapurtarra da. Guk taldea talde historikoaren sortzailea izan zen, Joanes Bordarekin batera 1968an. Geroago kide gehiago integratu zituzten: Panpi Lakarrieu, Pier Paul Berzaitz, Beñat Davant eta Eneko Labeguerie.
Ahotsa, gitarra eta hitz zorrotzak ziren talde honen kantaera indartsuaren oinarria. Euskal Herriak bizi zuen egoera politikoa salatzea zuten helburu, errebindikazioak zabaltzea.
1974an egin zuten beren lehen ikuskizuna ('Aita, seme, laborari').
2005ean bilduma bat kaleratu zuen taldeak, 30 urteko ibilbidea batzen zuena.

## Diskografia

* Presondegietan zuengatik (?)
* Euskalduna naiz eta (?)
* Laborarik, langile eta nagusi (Elkar, 1977)
* Herria zain (Elkar, 1985)
* Gerlarik ez (Elkar, 1987)
* Arrozten (Elkar, 1990)
* Bidez bide (IZ, 1995). Lan hau aurrekoak baino askoz jantziagoa zegoen (txirula, pianoa, kontrabaxua, trikitia, txeloa, perkusioak...) eta konposizio garaikideagoak biltzen zituen. Halaber, borroka kantuak ez ezik, sentimentalak eta lirikoak ere baditu lan horrek.

## Kolaborazioak

* Ortziken (Elkar, 1976)
* Euskal Herriak izan behar du euskalduna eta librea! (1996)
* Gaur olerkiak, bihar presoak Euskal Herrirat! (1998)
* Hamahiru (t)alde (IZ, 1997)
* Manex Erdozaintzi-Etxart. Omenaldiko Kantaldia II (2004)

## Erreferentziak

* ↑ Davant, Jean-Louis. (2008). Zuberoako literaturaz. Antologia laburra. Euskaltzaindia, 196 or. ISBN 978-84-95438-49-2..
* ↑ Artola, Maite. (1995-06-28). «Honelako diskoa egitea autokritikaren emaitza da.» Argia (Noiz kontsultatua: 2019-06-02).
* ↑ Euskal Karaokeak. (2016-03-10). Euskalduna naiz eta (Guk). (Noiz kontsultatua: 2019-06-02).

## Ikus, gainera

* Euskal Musika garaikidea

## Kanpo loturak

* Euskalduna naiz eta kantua Youtuben
* Datuak: Q64225769
# Beñat Soule

Beñat Soule (Irisarri, Nafarroa Beherea, 1947ko urtarrilaren 8a), bertso munduan ibiltzen da, epai mahaikide eta gai jartzaile gisa. Bertsoak idazten ditu ere.

## Lanak
### Saiakera

* Neurtzilari, Bertsulari, Iparraldez (2011, Euskaltzaleen Biltzarra)

# Kanpo loturak

https://bdb.bertsozale.eus/web/haitzondo/view/1776-beat-soule
* Datuak: Q68794273
# Besko udalerria

Besko Poloniako Behe Karpatoetako voivoderriko landa-udalerri bat da, Sanok barrutian kokatuta. 27,48 km²ko azalera du eta 2017ko datuen arabera 4498 biztanle zituen.

## Kanpo estekak

* Udalaren webgunea
* Datuak: Q1820835
ieaBehe Karpatoetako voivoderriko udalerriak :
# Beskoitzeko gatzagak

Beskoitzeko gatzagak 19. mendean modu industrialean ekoizten hasi ziren gatzaga batzuk dira, haien iturri diren ur gaziak lehenagotik ezagunak ziren arren Beskoitzen. Urgazieta auzoari izena ematen diote.

## Historia

Ustiaketa industriala 1830eko hamarkadan hasi zen, Jean Larre gatz ekoizelarekin. Garapen azkarra izan zuen ustiapenak harrezkero, eta 500 bat langile ziren Beskoitzeko gatz lantegietan 1851n, herriko bizibide ekonomiko nagusia zelarik ordurako.
27 putzu desberdinetatik ateratzen zen ur gazia 19. mendean, gehienak Urgazieta auzoaren inguruan. Herrigunetik 2.5 kilometrora, 19. mendean Beskoitzeko auzo garrantzitsuena eta aberatsena huraxe izan zen, , “Parise ttipia” esaten zioten.
Putzuen ustiapena sei kontzesio nagusitan banatu zen Urgazietan: Zentrokoa, Latsaldea, Ardanabia, Sataritzea, Teileria eta Elixaga. Handik kanpo beste bi ere baziren: Harretxea-Eihartzea (Mugerre aldera) eta Gorteaga-Bidartea (Ahurti akdera). Urtean kasik 7.000 tona gatz zen kontzesio nagusiotatik.
19. mendean bertan, amaieran, hasi zen industria beherantz, hala ere. 1892an sei gatz lantegi nagusienak salduak zituzten, eta harrezkero 20. mendean Beskoitzeko gatzaren erabilpen nagusia Biarritzeko bainuetxera zuzenu zen, hodi bidez igortzeko sistema antolatu zelarik. Lehenago, beste erabilpen batzuen artean, Baionako xingarraren gazitzeko erabili zen. Biarritzeko bainuetxeak zerbitzua eten zuen 1950eko hamarkadan, eta horrek Beskoitzeko gatz ustiapenari behin betiko geldialdia eragin zuen.
2017an gatzagen historiari buruzko lan mardula argitaratu zuen Henri Duhauk, elebiz, Beskoitzeko Ur Gaziak.

## Erreferentziak

* ↑ Duhau 2017, 43. or.
* ↑ P.J.. (2017-12-21). «Beskoitzeko ur gaziak» Herria (Noiz kontsultatua: 2024-09-13).

## Bibliografia

* Duhau, Henri. Les Sources Salées de Briscous / Beskoitzeko Ur Gaziak (2017).

## Kanpo estekak

* Datuak: Q130280835
# Beslan

Beslan (osetieraz: Беслӕн; errusieraz: Беслан) Errusiako Ipar Osetia-Alania errepublikako udalerria eta Pravoberezhni barrutiko administrazio-gunea da. Vladikavkazetik 15 km-ra dago. 24 km²ko eremua du eta 2010ean 36.728 biztanle zituen. Ipar Osetia-Alaniako hirugarren udalerri jendeztatuena da, Vladikavkaz eta Mozdoken ondoren.

## Historia

Hiria 1847an sortu zuten Osetiako beste lur batzuetako etorkinek Beslanykau ("Beslanen egonlekua") izenarekin (Beslan Tulatov bertako jaunaren omenez).

## Beslango eskolako sarraskia

2004ko irailaren 1ean, Errusiako armada indarrez sartu zen txetxeniar erradikalek bahituta zeukaten eskolan, eta 344 hildako eragin zituzten, gehienak haurrak eta irakasleak.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ «Beslango sarraskia Errusiako soldaduek eragin zutela dio ikertzaile batek» Paperekoa.berria.info

## Kanpo estekak

* (Errusieraz) Beslango webgune ofiziala
* Datuak: Q105035
* Multimedia: Beslan / Q105035
# Besitz

Besitz Ludwigslust-Parchim barrutian dagoen udalerria da, Mecklenburg-Aurrepomeraniako Alemaniako estatu federatuan, 10 metroko altueran. 2016ko amaieran, 451 biztanle zituen, eta biztanleria-dentsitatea, 20 biz./km²koa zen. Saxonia-Anhalt estatuaren mugan dago.

## Erreferentziak

* ↑ http://www.amtboizenburgland.de/ www.amtboizenburgland.de

## Kanpo estekak

* Datuak: Q696329
* Multimedia: Besitz / Q696329
# Beskoitzeko ikastola

Beskoitzeko ikastola Lapurdiko ikastola bat da. Beskoitze herrian dago kokatuta.
Ikastetxe pribatua da, Frantziako Hezkuntza Nazionaleko Ministerioarekin itundua. Haur hezkuntza eta lehen mailetako ikasleak formatzen ditu, murgiltze ereduan. Seaska eta Ikastolen Elkartea federakuntzetako kide da.

## Historia

2013an sortu da, Hazparneko, Ezkia ikastolako kopuru emendatzeei aurre egiteko.
Ikastola sortzen da 2013ko irailean, udal etxeak utzitako 520 metro koadroko lur sail batean. Irailaren 13an, Patrick Dallennes Baionako suprefetak udal etxearen deliberoa bertan behera uztea eskatzen dio. Urrian, Pierre Diratchette auzapezak udal etxeak deliberoa mantentzen duela jakinarazten du, eta auzi bat abiatzen da. Anartean, ikastola buraso baten baratzean kokatutako modulotan abiatzen da. 2014ko martxoaren 24ean, prefetak gibel egiten du, salaketa bertan behera utziz. Ondoko ikasturtean ikastola lur sail publiko horretan kokatzen da.
2021an, ikastolak 53 ikasle eskolatzen ditu, eta egoitza berri baten egiteko proiektua badu.

## Erreferentziak

* ↑ Erredakzioa. «Ikastola ez egiteko agindua iritsi zaio Beskoitzeko Udalari» Berria (Noiz kontsultatua: 2022-02-19).
* ↑ Iribarren, M. A. Txoperena. «Hendaia eta Beskoitze, Fallouxen bi aurpegiak» Berria (Noiz kontsultatua: 2022-02-19).
* ↑ Renteria, Aitor. «Beskoitzek lurra utziko dio Seaskari alokairuan, ikastola egiteko» Berria (Noiz kontsultatua: 2022-02-19).
* ↑ (Frantsesez) F, E.. (2014-03-24). Briscous : le préfet retire sa procédure contre le projet d’ikastola. ISSN 1760-6454. (Noiz kontsultatua: 2022-02-19).
* ↑ (Frantsesez) Etchebarne, Joseph. (2021-11-23). Briscous : L’ikastola grandit à l’étroit. ISSN 1760-6454. (Noiz kontsultatua: 2022-02-19).

## Kanpo estekak

* Ikastolaren webgunea
* Seaskaren webgunea
* Datuak: Q100740783
# Besley Riverside

Belmont, Erresuma Batuko Londres hiriburuaren mendebaldean dagoen eremu bat da, Bexley barrutian.
2011n 11.343 biztanle zituen.

## Erreferentziak

* Zerrenda:Londresko auzoak
* Datuak: Q28803237
# Besinhan

Besinhan (okzitanieraz Besinhan, frantsesez eta ofizialki: Bésignan) Frantziako udalerri bat da,Drôme departamenduan dagoena, Auvernia-Rodano-Alpeak eskualdean. 2013an 67 biztanle zituen.

## Demografia
### Biztanleria

2007an Bésignan udalerrian erroldatutako biztanleak 66 ziren. Familiak 24 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 12 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 47 etxebizitza zeuden, 27 familiaren etxebizitza nagusia ziren, 17 bigarren erresidentzia ziren eta 3 hutsik zeuden. 42 etxeak ziren eta 4 apartamentuak ziren. 27 etxebizitza nagusietatik 21 bere jabearen bizilekua ziren, 4 alokairuan okupaturik zeuden eta 2 doan lagata zeuden; 1ek gela bat zuen, 4 etxek hiru zituzten, 6 etxek lau zituzten eta 16 etxek bost zituzten. 23 etxek euren parking plaza propioa zuten azpian. 13 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Bésignan udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 4 | 65-69 | 0 |
| 4 | 60-64 | 4 |
| 0 | 55-59 | 4 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 4 | 35-39 | 8 |
| 8 | 30-34 | 0 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 8 | 10-14 | 0 |
| 4 | 5-9 | 4 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 36 ziren, horien artean 30 aktiboak ziren eta 6 inaktiboak ziren. 30 pertsona aktiboetatik 28 lanean zeuden (15 gizon eta 13 emakume) eta 2 langabezian zeuden (1 gizon eta 1 emakume). 6 pertsona inaktiboetatik 5 erretiraturik zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2000. urtean Bésignan udalerrian 9 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q863579
* Multimedia: Bésignan / Q863579
# Beskideak

Beskideak edo Beskide mendiak (polonieraz: Beskidy; txekieraz: Beskydy; eslovakieraz: Beskydy; rusinieraz: Бескиды, Beskidy; ukraineraz: Бескиди, Beskydy) Ekialdeko Europako mendikateak dira, Txekiako ekialdean, Eslovakiako ipar-mendebaldean, Poloniako hegoaldean eta Ukrainako mendebaldean hedatzen direnak. Gailurrik garaiena Ukrainako Txornohora mendiguneko Hoverla da (2.061 m).

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q215573
* Multimedia: The Beskids / Q215573
# Blewbury

Blewbury, Ingalaterrako erdialdean dagoen udalerri bat da, Oxfordshire konderrian.
2021ean 1.709 biztanle zituen.
* Datuak: Q2938930
* Multimedia: Blewbury / Q2938930
# Blidako probintzia

Blia (arabieraz: البليدة) Aljeriako Wilaya edo probintzietako bat da. 1.696 kilometro koadro ditu eta 1.009.892 biztanle 2008ko zentsoan. Hiriburua Blida da. Guztira 10 barruti eta 25 udalerri ditu.

## Kanpo estekak

* Datuak: Q233637
* Multimedia: Blida Province / Q233637
# Blevio

Blevio Italiako udalerri bat da. Comoko probintzian kokatuta dago, Lombardia eskualdean. 1.082 biztanle ditu, 5,47 kilometro koadroko azaleran banatuta.

## Mugakideak

Bleviok honako udalerri hauekin egiten du muga:
Brunate Como Moltrasio Torno Cernobbio Faggeto Lario

## Kanpo estekak

* Datuak: Q244131
* Multimedia: Blevio / Q244131
# Blhovce

Blhovce Eslovakiako udalerri bat da, Rimavská Sobotako barrutian kokatuta. 18,74 km²ko azalera du eta 791 biztanle 2017ko datuen arabera.

## Historia

Idatzizko lehen aipamena 1240. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q789539
* Multimedia: Blhovce / Q789539
# Blick Bassy

Blick Bassy (Jaunde, 1974) kamerundar egile abeslari, gitarra-jotzaile, perkusionista eta musika ekoizlea da. Bassa hizkuntzan kantatu ohi du.

## Bizitza

Blick Bassy Jaunden jaio zen 1974an. Batxillergoa bukatu zuenean, atzerrira joateko asmorik ez zeukala esan zion aitari, musikari izan nahi zuela Kamerunen. Aitak exorzista bati deitu zion. Musikaren bideari eutsi zion gazteak, hala ere. 17 urterekin, The Jazz Crew taldea sortu zuen, eta ezaguna egin zen herrialde osoan.
1996an, 22 urterekin, Macase taldea sortu zuen, bantu erritmoak, jazza eta soula nahastuz. Etam (1999) eta Doulou (2003) diskoak eman zituen taldeak, eta arrakasta handia lortu Kamerunen bertan eta nazioartean. Sari ugari jaso zituen. 2005ean, bakarkako bideari ekitea eta Frantziara aldatzea erabaki zuen. Ordutik, erdialdeko Afrikako musika tradizionala soul, funk, jazz eta latino doinuekin uztartu zituen. 2019an 1958 diskoa karrikaratu zuen, Kamerungo lider independentista historiko Ruben Um Nyoberen historia ardatz zuena.
2023ko otsailean, Blick Bassy Kameruneko Memoriaren Batzordeko zuzendarikide izendatu zuten Karine Ramondyrekin batera, batzorde hau Frantziak Kamerunen kolonizazioaren garaian eta Kamerun independentziaren ostean egin zuen ekintza lantzeaz arduratzen da.

## Diskoak

* 2009: Léman
* 2011: Hongo Calling
* 2015: Ako
* 2019: 1958

## Erreferentziak

* 1 2 3 Gurrutxaga Uranga, Amagoia. Aintza heroi ahantzaraziari. Berria, 2019ko apirilak 21, CC BY-SA 4.0, berria.eus (Noiz kontsultatua: 2022-3-3).
* ↑ (Ingelesez) Historian Karine Ramondy and singer Blick Bassy to head remembrance commission.

## Kanpo estekak

* Datuak: Q25873680
* Multimedia: Blick Bassy / Q25873680
# Bleyen-Genschmar

Bleyen-Genschmar Alemaniako udalerria da. Brandenburgo estatuan kokatuta dago, [[Märkisch-Oderland (barrutia)|Märkisch-Oderland]] barrutian. 2014an 492 biztanle zituen 29,68 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q583124
* Multimedia: Bleyen-Genschmar / Q583124
# Blida

Blida (arabieraz: البليدة‎; amazigeraz: ⵍⴻⴱⵍⵉⴷⴰ, Leblida) Aljeriako hiria da, izen bereko probintziako hiriburua dena. 1535ean moriskoek sortua, bere lorategi ospetsuengatik "arrosen hiria" (مدينة الورود) esaten diote.

## Herriak

Hurrengo herriek udalerria osatzen dute:
* Blida
* Sidi El Kebir
* Tafraout
* Nader Ourou
* Hannous
* Taberkachent
* Timizert
* Dardara
* El Kennar
* Sidi Fergani
* Aïn Soltane
* Imma Mghita
* Cheikh Benaïssa
* Hamalite
* Kamariz
* Agba El Hamra
* Ben Boulaïd
* Zabana
* Sidi Abdelkader
* Ben Achour
* Maramane
* Beni Sbiha I
* Kessasma
* Oued Abarar

## Demografia

Biztanleriaren bilakaera :
| 1847 | 1853 | 1856 | 1881 | 1886 | 1892 | 1896 | 1899 | 1901 | 1906 | 1911 | 1921 | 1926 | 1931 | 1936 | 1948 | 1954 | 1960 | 1966 | 1974 | 1977 | 1987 | 1998 | 2008 | 2014 |
| 7487 | 8619 | 9702 | 22844 | 24200 | 23700 | 25300 | 27800 | 29100 | 33300 | 35500 | 36486 | 24800 | 39400 | 40100 | 61600 | 67900 | 93000 | 99200 | 108900 | 116949 | 127284 | 144225 | 163586 | 176767 |

## Klima

Datu klimatikoak (Blida) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 14.2 | 15.5 | 17.3 | 19.9 | 23.3 | 26.8 | 30.9 | 31.7 | 28.2 | 23.3 | 18.5 | 15.3 | 22.1 |
| Batez besteko tenperatura minimoa (°C) | 7.0 | 7.6 | 9.3 | 11.4 | 14.3 | 17.7 | 21.4 | 22.1 | 20.0 | 15.2 | 10.9 | 8.2 | 13.8 |
| Pilatutako prezipitazioa (mm) | 116 | 85 | 92 | 64 | 58 | 26 | 2 | 4 | 34 | 66 | 114 | 130 | 791 |
| Iturria: climate-data.org ||||||||||||||

## Blidatar ospetsuak

* Jean Daniel (1920-2020), idazle eta kazetaria
* Mhamed Yazid (1923-2003), politikaria
* Mahfoud Nahnah (1942-2003), politikaria
* Mohamed Baba Ameur (1893-1976), teologoa
* Mohamed Bouslimani (1941-1993), politikaria
* Elissa Rhaïs, eleberrigilea

## Erreferentzia

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ (Frantsesez) Repartition de la Population par Commune

## Kanpo estekak

* Datuak: Q216990
* Multimedia: Blida / Q216990
# Bhutango bandera

Bhutango bandera :
| Erabilera | |
| Proportzioa | 2:3 |
| Erabakia | 1960 |
| Koloreak | Horia Laranja Zuria |
Bhutango bandera (dzongkhaz: ཧྥ་རན་ས་ཀྱི་དར་ཆ་) zati bereizgarri bi ditu diagonalean banatuta. Bana-lerroa masta ondoko beheko aldetik banderaren kanpoaldeko goiko aldera doa, bi hiruki eratuz. Goiko hirukia hori kolorekoa da eta behekoa laranja. Aipatutako bana-lerroan zehar dragoi zuri bat dago kanpoaldera begira.
Bandera hau XIX. mendetik hona erabiltzen da, aldaketa txiki batzuk jasan dituen arren. Gaur egungo itxura 1960 urtean lortu zuen.
Dragoia, Druk edo Tximistaren dragoia, tibeterazko Bhutanen izena adierazten du: dragoiaren lurraldea (Druk Yul). Bere atxaparretan bitxiak ditu, oparotasunaren seinale. Kolore horiak monarkia adierazten du eta laranjak budismoa. Bhutango bandera laranja era nabarian erabiltzen duen bandera bakarra da eta, Galesko banderarekin batera, dragoia duen bakarra.

## Kanpo estekak

* Datuak: Q134521
* Multimedia: Flags of Bhutan / Q134521
# Bhutango ordu-eremu

Bhutango ordu-eremua da herrialde horren ordu-eremua da. +06:00 lehenagoak dira Ordu Unibertsal Koordinatua (UTC+06:00) baino lehen. Bhutanek ez du udako ordutegirik ikusten.

## Ordu-eremuetako datu-basea

Ordu-eremuetako datu-baseak (IANA) Butanerako eremu bat du zone.tab fitxategian, Asia / Thimphu izenekoa.

## Erreferentziak

* ↑ https://www.timeanddate.com/worldclock/bhutan/thimphu

## Kanpo estekak

* Datuak: Q1087393
# BiHozkada (musika taldea)

BiHozkada 2015. urtean Amasa-Villabonan sortutako musika taldea da.

## Ibilbidea

2015 urte amaieran sortu zen 4 lagun gipuzkoar elkartu ondoren. Lehen laukote hura Tomas Lizardi (kitarra eta koruak), Nahikari Calleja (baxua eta koruak), Iñaki Lizaso (kitarra eta ahots nagusia) eta Oihan Agirretxek (bateria) osatu zuten. 2016an Bonberenean Mikel Zelaiarekin grabatu zuten 6 kantuz osatutako lehen maketa. 2018an bateria aldaketa egon zen Txomin Urdanpilletak Oihan ordezkatuz eta 5. taldekidea izango den Unai Aldasoro sartu zen biolina eta teklak jotzeko.
2019ko azaroan argitaratu zen 8 abestiz osatutako lehen diska. Fredi Pelaez-ekin Pottoko studioetan grabatutako 7 abestik eta Axular Arizmendirekin Mutrikuko AME estudioetan grabatutako 8. abesti batekin osatu zen. Pop-rocka euskaraz sortzen dute.

## Taldekideak

* Iñaki Lizaso, ahotsa, gitarra
* Tomas Lizardi, koruak, gitarra
* Nahikari Calleja, koruak, baxua
* Txomin Urdanpilleta, bateria
* Unai Aldasoro, biolina

## Diskografia

* Pirata Lagun (2016, autoekoiztua)
* Pirata Lagun II (2018, autoekoiztua)
* Zure aurrean (2019, autoekoiztua)

## Erreferentziak

* ↑ «BiHozkada» BiHozkada (Noiz kontsultatua: 2018-12-08).
* ↑ «Pirata Lagun, by BiHozkada» BiHozkada (Noiz kontsultatua: 2018-12-08).
* ↑ durangokoazoka.eus (Noiz kontsultatua: 2018-12-08).
* ↑ «Zure aurrean» www.badok.eus (Noiz kontsultatua: 2020-01-06).

## Kanpo estekak

* Bandcamp.com
* Youtube.com
* Datuak: Q61365756
# Bi Ahizpak (argipena)

Bi Ahizpak edo Bi ahizpak izenak adiera zenbait ditu:
* Bi Ahizpak, Kodesko mendilerroko harkaitzak.
* Bi ahizpak, Jean Mixel Bedaxagarren abestia.
* Bi Haizpeak, Aralarko harkaitzak, Irurtzungo udalerrikoak (Nafarroa Garaia), batzuetan (etimologia oker baten eraginez) Bi Ahizpak deituak.
# Bi, marra berean

Bi, marra berean Pello Varelak 1988an zuzendutako film laburra da. Zenbait zinemalditan hautatu zuten.

## Aktoreak

* Luis Iriondo
* Txema Blasco
* Iñaki Armentia
* Aitziber Etxebarrieta

## Kanpo estekak

* Datuak: Q5813748
# Bi.zero

Bi.zero Atarrabiako Karrikaluze Euskaldunon Elkartearen tokiko informazioaren gaineko euskarazko hiruhilabetekaria da.
Xukari jarraitzen dio.

## Ikus, gainera

* Xuka

## Erreferentziak

* ↑ http://www.karrikaluze.org/Bipuntuzero/Bipuntuzero%201%20zenbakia.pdf

## Kanpo estekak

* Datuak: Q16516595
# Artedidraconidae

Artedidraconidae arrain pertziformeen familia da, Antartikoko ur sakonetan bizi dena.

## Generoak

FishBaseren arabera, familiak egun 30 espezie ditu, 4 generotan banaturik:
* Artedidraco
* Dolloidraco
* Histiodraco
* Pogonophryne

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org

## Kanpo estekak

* Datuak: Q147364
* Multimedia: Artedidraconidae / Q147364
* Espezieak: Artedidraconidae
# Arzacq-Arraziguet

Arzacq-Arraziguet (gaskoieraz Arsac) Pirinio Atlantikoak departamenduko eta Akitania eskualdeko udalerria da, Bearnon dagoena.

## Auzoak

* Viale
* Hiria
* Xerra
* Debats-Coueches
* las Planes
* Plassy

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 810 | 741 | 1 100 | 1 004 | 976 | 957 | 1 286 | 1 326 | 1 346 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 319 | 1 296 | 1 250 | 1 224 | 1 264 | 1 229 | 1 174 | 1 143 | 1 077 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 091 | 1 118 | 1 104 | 986 | 954 | 959 | 963 | 906 | 916 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 958 | 917 | 865 | 826 | 807 | 889 | - | - | - |

## Herri eta hiri senidetuak

* Luna (Zaragoza) (Espainia)
* Schwarzach (Niederbayern) (Alemania)

## Kanpo estekak

* Webgune ofiziala (Frantsesez)
* Datuak: Q174239
* Multimedia: Arzacq-Arraziguet / Q174239
# Arzak (argipena)

Arzak abizenak, Gaskoinian jatorria duena, zenbait esanahi ditu:
* Arzak, Gaskoiniatik Altzan jatorria duen leinua;
* Juan Mari Arzak, euskal sukaldaria,
** Arzak jatetxea, Donostiako jatetxe famatua;
** Juan Mari Arzak saria, sukaldaritza liburuen saria;
* Elena Arzak, euskal sukaldaria, Juan Mari Arzaken alaba;
* Antonio Arzak, euskal idazle eta musikologoa.
# Aryabhata (satelitea)

Aryabhata (satelitea), indiak eraiki zuen lehen satelitea da. Izena Aryabhata, indiako astrónomo eta matematikari handiagatik jarri zioten. Sobietarrek bidali zuten 1975ko apirilaren 19an. Eguzkiaren físika, goi atmosfera eta X -Izpiak aztertzeko experimentak zeramatzan. 26aldeko poliedro bat zen eta panel solarrak zituen aldea guztietan goiko eta beheko panelak izan ezik. 360 kg pisatzen zituen. Laugarren egunean, energia arazo bat izan zen eta ezin izan zen experimentuekin jarraitu eta bostgarren egunean satelitearen arrastra galdu zen. 1992ko otsailaren 11 lurrera bueltatu zen.

## Kanpo estekak

* Datuak: Q19706
* Multimedia: Aryabhata (satellite) / Q19706
# Arzabaltza paper-fabrikako zubia

Arzabaltza paper-fabrikako zubia, Gipuzkoako Tolosa udalerrian dagoen zubi bat da, Oria ibaia zeharkatzen du.

## Kokalekua

Tolosako hegoaldean dago, alde banatan Arzabaltza paper-fabrika eta N-1 autobidearen ditu.

## Historia

XX. mendean hormigoiez eraikitako zubia da, Arzabaltza paper-fabrika eta antzinako N-1 errepidea elkarlotzeko helburuz. Paper-fabrikaren itxierarekin bere funtzioa betetzetik utzi zuen, horregatik gaur egun oraindik zutik dirauen arren, itxia dago eta ez du inongo erabilpenik.

## Erreferentziak

* ↑ Arzabaltzako zubia. Tolosako zubiak. Mikel G. Telleria Tapia (Gaztelaniaz)

## Ikus gainera

* Tolosako zubiak

## Kanpo estekak

* Datuak: Q56526086